Golden Joystick Awards
Golden Joystick Awards (ქართ. ოქროს ჯოისტიკის დაჯილდოება), აგრეთვე ცნობილი როგორც People's Gaming Awards — ვიდეო თამაშების დაჯილდოების ცერემონია; ის აჯილდოებს წლის საუკეთესო თამაშებს ბრიტანეთის ფართო საზოგადოების ხმის მიცემის საფუძველზე და ითვლება მეორე ყველაზე ძველ დაჯილდოების ცერემონიად Arcade Awards-ის შემდეგ. თავდაპირველად აჯილდოებდა კომპიუტერულ თამაშებს, მაგრამ შემდგომში ვიდეო თამაშების კონსოლების წარმატების წყალობით, როგორებიცაა, Sega Master System და Sega Mega Drive, გაფართოვდა და მოიცვა კონსოლის თამაშებიც. ცერემონიას არ აქვს კავშირი სატელევიზიო შოუ, GamesMaster-ის მიერ გაცემულ ამავე სახელწოდების ჯილდოსთან. 2014 წლის მონაცემით, ითვლება ერთ-ერთ უმსხვილეს დაჯილდოებად ვიდეო თამაშების ინდუსტრიაში მონაწილეების რაოდენობის კუთხით; 2014 წლის დაჯილდოებაზე ხმა მისცა დაახლოებით 9 მილიონმა ადამიანმა